Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 81/12/6611	Zvolen, 28.3.2012
EEČ : 2-51-43-2012

U Z N E S E N I E

Trestná vec:	obvinená XXXXX 
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Zvolen
Rozhodnutie:
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na prejednanie Obvodnému úradu vo Zvolene, pracovisko XXXXX, Odboru všeobecnej vnútornej správy
Skutková veta:
dňa 01.02.2012 v čase o 13.25 hodine v meste XXXXX,  supermarkete XXXXX XXXXX, XXXXX z viacerých regálov odcudzila potraviny a drogistický tovar spolu v hodnote 26,81 €, ktorý si vložila do igelitových tašiek, a s ktorým následne prešla pokladničnou zónou bez zaplatenia, pričom pri východe zo supermarketu ju kontroloval pracovník SBS, čím takto svojím konaním spôsobila pre spoločnosť XXXXX XXXXX  XXXXX, XXXXX škodu vo výške 26,81 €, pričom rozhodnutím Obvodného úradu Zvolen č.p. 2011/1845, ktoré nadobudlo právoplatnosť dňa 27.1.2012 bola uznaná vinnou zo spáchania priestupku proti majetku podľa § 50 ods. 1 zák. č. 372/1990 Zb. o priestupkoch v znení neskorších predpisov a bola jej uložená sankcia - pokarhanie, 
Právna veta:
pretože výsledky vyšetrovania preukazujú, že nejde o trestný cin, ale ide o skutok, ktorý by mohol byt priestupkom proti majetku podľa § 50 odsek 1 zákona č. 372/1990 Zb. o priestupkoch v znení neskorších predpisov. 

Odôvodnenie:
Dňa 01.02.2012 bolo uznesením povereného príslušníka Obvodného oddelenia PZ XXXXX pod ČVS: ORP-147/KA-ZV-2012  začaté trestné stíhanie za prečin krádeže podľa § 212 ods.2 písm. f ) Tr. zákona, a následne poverený príslušník PZ XXXXX uznesením vzniesol obvinenie XXXXX, narodenej XXXXX, trvale bytom XXXXX, XXXXX pre prečin krádeže podľa § 212 ods. 2 písm. f ) Trestného zákona, ktorého sa dopustila na tom skutkovom základe, že dňa 01.02.2012 v čase o 13.25 hodine v meste XXXXX,  supermarkete XXXXX XXXXX, XXXXX z viacerých regálov odcudzila potraviny a drogistický tovar spolu v hodnote 26,81 €, ktorý si vložila do igelitových tašiek, a s ktorým následne prešla pokladničnou zónou bez zaplatenia, pričom pri východe zo supermarketu ju kontroloval pracovník SBS, čím takto svojím konaním spôsobila pre spoločnosť XXXXX XXXXX  XXXXX, XXXXX škodu vo výške 26,81 €, pričom rozhodnutím Obvodného úradu Zvolen č.p. 2011/1845, ktoré nadobudlo právoplatnosť dňa 27.1.2012 bola uznaná vinnou zo spáchania priestupku proti majetku podľa § 50 ods. 1 zák. č. 372/1990 Zb. o priestupkoch v znení neskorších predpisov a bola jej uložená sankcia - pokarhanie. 

V priebehu doposiaľ vykonaného prípravného konania bola v procesnom postavení obvinenej vypočutá XXXXX, ktorá sa vo svojej výpovedi v plnom rozsahu k spáchaniu skutku priznala. Uviedla, že žije so svojím synom XXXXX. Je vdovou a jej mesačný príjem spolu s vdovským dôchodkom predstavuje sumu vo výške cca 300,- €. Z dôvodu, že tento príjem jej nepostačuje na základné mesačné výdavky, raz sa už dopustila  krádeže, a to v roku 2011 v supermarkete Jednota. V uvedený deň sa rozhodla ísť na nákup do Tesca. Postupne ako chodila medzi regálmi, vyberala si tovar, ktorý chcela zaplatiť, ten ukladala do nákupného vozíka, ostatný tovar si vkladala do igelitovej tašky. Tento tovar chcela ukradnúť, nakoľko nemala dostatok finančných prostriedkov. Jednalo sa o rôzny tovar, napríklad potraviny a drogistický tovar. Po prejdení pokladničnou zónou, zaplatila len za tovar, ktorý mala v nákupnom košíku. Ostatný tovar nezaplatila, a preto ju pred východom zastavil pracovník SBS, ktorý ju zrejme videl ako si vkladá tovar do igelitovej tašky. Následne išla s pracovníkom do kancelárie, kde vyložila odcudzený tovar.  Na záver svojej výpovede uviedla, že uvedené konanie ju veľmi mrzí a hanbí sa za to.

V procesnom postavení poškodeného bola v rámci skráteného vyšetrovania vypočutá splnomocnená zástupkyňa za poškodenú spoločnosť XXXXX  XXXXX XXXXX XXXXX, XXXXX, ktorá uviedla, že pracuje ako riaditeľka prevádzky v obchodnom dome XXXXX. Dňa 01.02.2012 v poobedňajších hodinách pracovník súkromnej bezpečnostnej služby p. XXXXX zistil, že došlo neznámou pani k odcudzeniu  rôzneho drogistického tovaru a potravín v hodnote 26,81 €. Odcudzený tovar bol následne nepoškodený vrátený do predaja. 

Svedok XXXXX v priebehu skráteného vyšetrovania vo svojej výpovedi ku skutku uviedol, že pracuje v súkromnej bezpečnostnej službe, ktorá zabezpečuje ochranu majetku v obchodnom dome XXXXX XXXXX Počas svojej služby dňa 01.02.2012 v čase približne o 13.20 hodine si všimol neznámu ženu ako si vkladá potraviny do igelitovej tašky a iný tovar do nákupného košíka. Pri platení do pokladne videl, že neznáma žena zaplatila len za tovar nachádzajúci sa v nákupnom košíka a tovar, ktorý mala v igelitovej taške nezaplatila a odchádzala smerom ku vchodovým dverám. Tam neznámu pani aj pristavil a požiadal ju, aby išla s ním do služobnej miestnosti, kde ju požiadal, aby vydala tovar, ktorý vložila do tašky bez zaplatenia. Uvedená osoba následne dobrovoľne vyložila odcudzený tovar, ktorý na mieste spísali a vrátil ho do predaja. Hodnota odcudzeného tovaru tvorila sumu vo výške 26,81 €. Súčasne zistil, že sa jedná o XXXXX XXXXX. Uvedený skutok následne ohlásil na polícii. 

Do spisového materiálu bol zadovážený priestupkový spis Obvodného oddelenia PZ v Krupine č.p. ORPZ-ZV-OPP5-33/2012, vyčíslenia hodnoty odcudzených vecí. Ďalej boli zadovážené správy o povesti na obvinenú ako aj správa ohľadom evidencie priestupkov,  z ktorej vyplýva, že obvinená bola do súčasnosti 1-krát prejednávaná za spáchanie priestupku proti majetku podľa § 50 odseku 1 SNR č. 372/1990 Zb. o priestupkoch v znení neskorších predpisov, a to v rozkaznom konaní, kde je bola dňa 27.01.2012 uložená sankcia - pokarhanie. V priebehu skráteného vyšetrovania bolo zároveň zistené a preukázané, že rozhodnutie Obvodného úradu Zvolen č.p. 2011/1845 zo dňa 27.01.2012 o uložení sankcie za priestupok doposiaľ nenadobudlo právoplatnosť. Pracovníčka Obvodného úradu uviedla, že pri vkladaní priestupku do systému MAKOP došlo k administratívnej chybe, kedy bol omylom vyznačený dátum právoplatnosti rozkazu na deň 27.01.2012, pričom uvedený dátum bol iba dátumom vydania rozkazu. Z uvedeného dôvodu nie je možné konanie XXXXX zo dňa 01.02.2012 posudzovať a kvalifikovať ako prečin krádež podľa § 212 ods. 2 písm. f ) Tr. zákona.  

Trestného činu krádeže podľa § 212 ods. 2 písm. f ) Tr. zákona sa dopustí ten, kto si prisvojí cudziu vec tým, že sa jej zmocní a spôsobí tak malú škodu a bol za obdobný čin v predchádzajúcich dvanástich mesiacoch postihnutý. 

Vzhľadom k tomu, že výsledky skráteného vyšetrovania preukazujú, že nejde o prečin, nakoľko uvedené konania obvinenej nenapĺňa všetky zákonné znaky skutkovej podstaty trestného činu krádeže podľa § 212 odseku 2 písmena f/ Trestného zákona, ale ide o priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, je postúpenie veci podľa § 214 ods. 1 Tr. poriadku Obvodnému úradu Zvolen, Odboru všeobecnej vnútornej správy na prejednanie priestupku plne odôvodnené. 
Poučenie:
Proti tomuto uzneseniu je prípustná stažnost, ktorú možno podat u prokurátora okresnej prokuratúry do troch dní od oznámenia uznesenia. Stažnost má odkladný úcinok. (§ 185 a nasl. Tr. por.)

JUDr. Danica Škarbová
prokurátorka